Ek en my dogter het daar gebly vir 4 dae. Dit is baie mooi en rustig. Paul is baie vriendelik. Pragtige tuin.
Dit was baie aangenaam by The Pepper Tree. Ek was baie bly om vroeër te kon inboek - die eienaar was baie behulpsaam en ek is al vroeg laat weet ek kon kom. Ek het gevra vir 'n stil kamer en dit is wat ek gekry het. Die ontbyt was baie aangenaam en die eetkamer atmosfeer uit die boonste rakke. Wens ek het tyd gehad om te swem want die water het baie lekker gelyk in die warm aande. Ek sou wel 'n lugreëling verkies het en nie net 'n waaier nie, maar dit was voldoende. Die kamers het ook net Netflix, maar die WiFi werk wonderlik! Dankie vir 'n wonderlike 3 dae ten midde van my eksamen stres.
Die ligging van die enkelkamer is nie baie goed nie. Ek moet heeltemal na agterkant van huis loop verby kombuis en waskamer.
The Pepper Tree B&B het ons teleurgestel vir die onderstaande redes en ons sal nie weer van hul dienste gebruik maak nie. Vir ses agtereenvolgende oggende was ons dieselfde oninteressante ontbyt bedien en ons voel dat daar meer afwisseling nodig is soos ons by ander soortgelyke instansies ervaar. Kaas, rolletjies, warm melk, 'n gekookte eier, ens, is opsies wat die eienaar kan ondersoek om 'n mens se verblyf meer aangenaam te maak. Van die ander gaste het later die ontbyt onaangeraak gelaat. Daar is 'n tekort aan basiese geriewe soos: Plek om nat en klam handdoeke op te hang want daar is net een badkamer wat deur ander gaste ook gebruik word en geen plek in die kamers wat maar eng is vir twee persone. Daar was geen glase vir gaste se eie gebruik, selfs nie in die "kombuis" en drinkwater moet uit die badkamerkraan in koffiebekers getap word. Bottel water of 'n aparte kraan/wasbak is miskien 'n moontlikheid. Daar is geen vadoeke of lappe in die gemene gastekombuis-area sodat 'n mens niks kon droog maak of skoon vee. Die "kombuis' is nie deel van die slaap-area en is los van die hoofgebou. Dit is 'n bietjie te veel om van gaste te verwag on laat in die aand of in die koue glase, 'n botteloopmaker of iets anders daar te gaan haal. In daglig is daar nie 'n probleem maar veral laataand gedurende ons verblyf het die aspek gekrap. Hierdie gastehuis bied nie die mees basiese fasiliteit in die vorm van 'n televisie stel aan sy gaste en daar is nie 'n gemene spasie waar almal kan ontspan of na 'n televisie kyk nie. Daar is wel WiFi, maar dit is nie die punt nie. 'n Mens is dus gedurig in die beknopte kamer vasgekeer sonder die opsie van televisie en met slegs jou foon as afleiding. As besoekers in 'n vreemde plek is dit 'n probleem. Hierdie aspek het veroorsaak dat ons so vroeg moontlik uit was en so laat as moontlik terug gekom het om tyd by die B&B te beperk. Interaksie met ander gaste was meesal buite op die perseel, in die buitelug, wanneer hulle uitgekom het om te rook. Op 'n positiewe punt moet ons byvoeg dat die sekuriteit in en om die perseel van die hoogste gehalte is en ons het nooit onveilig gevoel nie. Hierdie plek behoort nie as 'n B&B bemark te word nie want die tweede B is onder op die rang van standaarde. Die behoort onder die kategorie "self-catering" want dit is regtig net 'n slaapplek wat niks meer as dit bied nie. Die kamer word een keer 'n week skoongemaak en vir die res is die gas verantwoordelik om die bed op te maak, ens. As gesoute reisigers het ons 'n goeie idee van wat standaarde behoort te wees en The Pepper Tree het 'n lang pad om te gaan gemeet teen ander soortgelyke plekke. Ons voel dat daar meer eerlikheid in die bemarking van die perseel moet wees: noem dat daar nie televisie is nie, dat die ontbyt basies en skraps is, dat daar nie 'n sitkamer vir almal is, dat jy jou eie kamer moet skoon maak, dat jy 'n badkamer met anders moet deel. Dan kan die reisiger voor die tyd besluit of dit aan sy/haar vereistes voldoen teen die prys wat aangebied word. As ons kon kanselleer vir 'n ander plek sou ons, maar as vreemdelinge in 'n vreemde plek en kansellasie voorwaardes.